16.6.2022
EL
Επίσημη Εφημερίδα της Ευρωπαϊκής Ένωσης
C 233/11
3.
ΣΤΗΡΙΞΗ ΑΠΟ ΤΑΜΕΙΑ ΤΗΣ ΕΕ
Οι δράσεις που περιγράφονται στην παρούσα ανακοίνωση μπορούν να υποστηριχθούν από διάφορα ταμεία και πρωτοβουλίες της ΕΕ.
Οι πρόσφατες τροποποιήσεις των υφιστάμενων κανονισμών επικεντρώθηκαν σε μη δαπανηθέντα κονδύλια στο πλαίσιο της περιόδου προγραμματισμού 2014-2020, κυρίως στο Ευρωπαϊκό Κοινωνικό Ταμείο (ΕΚΤ), το Ευρωπαϊκό Ταμείο Περιφερειακής Ανάπτυξης (ΕΤΠΑ), το Ταμείο Ευρωπαϊκής Βοήθειας προς τους Απόρους (ΤΕΒΑ) και το Ταμείο Ασύλου, Μετανάστευσης και Ένταξης (ΤΑΜΕ).
Η πρωτοβουλία CARE («Δράση συνοχής για τους πρόσφυγες στην Ευρώπη»), τροποποιώντας τους κανονισμούς που διέπουν τα Ταμεία (47), επικεντρώθηκε στην παροχή μεγαλύτερης ευελιξίας στα κράτη μέλη για την ταχεία κινητοποίηση των ταμείων συνοχής της ΕΕ, χωρίς να αλλάξει το πεδίο εφαρμογής τους.
Πρωτοβουλία CARE Οι κυριότερες αλλαγές που θεσπίστηκαν με τον κανονισμό CARE είναι οι ακόλουθες: — στήριξη επιχειρήσεων για την αντιμετώπιση της κρίσης στην Ουκρανία από τις 24 Φεβρουαρίου 2022, η οποία ισχύει και για τις αιτήσεις που υποβλήθηκαν μετά την εν λόγω ημερομηνία· — τα κράτη μέλη μπορούν να χρησιμοποιούν το ΕΚΤ ή το ΕΤΠΑ για να στηρίζουν με κονδύλια του ενός ταμείου δράσεις που είναι επιλέξιμες στο πλαίσιο του άλλου ταμείου χωρίς περιορισμούς· Για παράδειγμα, οι πόροι του ΕΤΠΑ που προορίζονται για έργα υποδομής μπορούν να ανακατανεμηθούν στην κοινωνική ένταξη, τη φροντίδα και την εκπαίδευση για μέτρα τύπου ΕΚΤ και, αντιστρόφως, οι πόροι του ΕΚΤ μπορούν να χρησιμοποιηθούν για τη χρηματοδότηση εξοπλισμού και υποδομών για πρόσφυγες που προσπαθούν να ξεφύγουν από τον επιθετικό πόλεμο της Ρωσίας κατά της Ουκρανίας· — τα κράτη μέλη μπορούν να επωφεληθούν από επιστροφή 100 % των δαπανών που δηλώνονται στην Επιτροπή έως τις 30 Ιουνίου 2022 (48)· — επιπλέον, τα κράτη μέλη μπορούν επίσης να προγραμματίζουν τα οικεία κονδύλια REACT-EU (έως 10 δισ.
EUR συνολικά) για την αντιμετώπιση της κρίσης· — τα κράτη μέλη έλαβαν πρόσθετη προχρηματοδότηση REACT-EU ύψους 3,5 δισ.
EUR (προς όφελος ιδίως των κρατών μελών που υποδέχονται τον μεγαλύτερο αριθμό ατόμων που προσπαθούν να ξεφύγουν από τον επιθετικό πόλεμο της Ρωσίας κατά της Ουκρανίας (49))· — τα κράτη μέλη μπορούν να χρησιμοποιούν νέο μοναδιαίο κόστος ύψους 40 EUR ανά εβδομάδα ανά άτομο, το οποίο θα συμβάλει στην παροχή άμεσης αρωγής, απλουστεύοντας παράλληλα τις διαδικασίες για τα κράτη μέλη (50).
(47) Κανονισμός (ΕΕ) αριθ.
1303/2013 περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ.
1083/2006 (ΕΕ L 347 της 20.12.2013, σ.
320) και κανονισμός (ΕΕ) αριθ.
223/2014 για το Ταμείο Ευρωπαϊκής Βοήθειας προς τους Απόρους (ΕΕ L 72 της 12.3.2014, σ. 1).
(48) Για τη λογιστική χρήση που αρχίζει την 1η Ιουλίου 2021 και λήγει στις 30 Ιουνίου 2022.
(49) Αύξηση της αρχικής προχρηματοδότησης REACT-EU από 11 % σε 15 % για όλα τα κράτη μέλη, και έως 45 % για τα κράτη μέλη πρώτης γραμμής (HU, PL, RO, SK), καθώς και για τα κράτη μέλη με τον μεγαλύτερο αριθμό αφίξεων σε σύγκριση με τον πληθυσμό τους (άνω του 1 % του πληθυσμού τους στις 23 Μαρτίου: AT, BG, CZ, EE, LT)· (50) Ukraine: making it easier and quicker for Member States to use cohesion funding to support immediate needs of refugees | Ευρωπαϊκό Κοινωνικό Ταμείο+ (europa.eu) (Ουκρανία: προσπάθεια να καταστεί ευκολότερη και ταχύτερη για τα κράτη μέλη η χρήση χρηματοδότησης από το Ταμείο Συνοχής για τη στήριξη των άμεσων αναγκών των προσφύγων).
Αυτό θα ισχύει για καθένα από τα άτομα στα οποία έχει χορηγηθεί προσωρινή προστασία βάσει της οδηγίας για την προσωρινή προστασία, και θα χρησιμοποιείται για διάστημα έως και 13 εβδομάδων μετά την άφιξή τους.